《城南词诗牌填词跋尾题诗》
清代·宋育仁

大笑苍蝇蚓窍闻，城南石鼎调翻新。欲言不敢思公子，私泣何嫌近妇人。

醉语灞陵呵夜猎，啸声山鬼唱秋坟。绮词填满离骚怨，只为婵媛苦忆君。

作者简介：宋育仁，字芸子，四川富顺人。博通群籍，尤深经学，为王闿运及门高弟。乙未割台之役，有感事五首，唐衢痛哭，杜牧罪言，兼而有之。见连横《台湾诗录》，今据以移录。